Har brug for hjælp eller et input på hvordan det bedst lader sig gøre med læ omkring ridebane. I forbindelse med at der skal graves en masse jord væk andet sted vil det jo være oplagt med en jordvold på den ene side. Dog er jeg noget i tvivl omkring at anlægge en jordvold på den anden langside. Det må vel føles som at ride i et hul og den fine udsigt bliver ødelagt. Det skal lige siges at her om efteråret er der konstant en orkan og banen ligger på det højeste punkt. Hvad kan alternativet evt. være? Måske nogle ligger inde med billeder af ridebaner med jordvolde omkring eller har erfaringer med at ride på disse? Mvh Sandra C
Jeg har redet på en bane med jordvold på den ene side. Den var beplantet med hyben, som vokser ret stærkt og er meget dekorativ med sine lyserøde roser. Det var vældig skønt at ride ved om sommeren  Måske kan en løsning være jordvold på den ene side og "kun" hyben på den anden? De tager lidt vind, men er ikke højere end at du fra hesteryggen kan kigge over dem. Men rigtig læ vil det nok ikke give...
Isotter: Hvordan føltes det at ride der hvor der var jordvold på den ene side? Jeg havde tænkt på hybenbusk men kom fra den igen idet at vi har 200 m andet sted og det bliver for meget at kigge på. Der kommer nok så meget jord at der er nok til 2*60m langsider men ved ikke om det vil komme til at se pæn ud. Og hvordan det vil føles at ride mellem dem? Mvh Sandra C
har vi valgt at lægge jorden langs ridebanens ene langside og den ene kortside (som et L set oppe fra). Vi har valgt at lægge ridebanen i læ fra gårdspladsen og med jordvolden modsat gårdspladsen og så har vi investeret i læ-hegn (buske og træer) rundt om grunden, så der med tiden bliver et dejligt læ om alle foldene. Kunne ikke lige finde et billede der viste højen bedre, så du får det her der giver et indtryk af højden og at vi har valgt at lade græsset gro    ;o) Lillian
Hej, Hvad med en hæk omkring banen? Jeg har set en flot ridebane med en klippet hæk i samme højde som hegnet om banen og tænkte netop, at det var en god måde at give lidt læ. Det var ganske vist en bøgehæk, som jo ikke vil give lige meget læ hele året, men man kan vel gøre det samme med gran (klippe og forme), så den er nogenlunde tæt hele året... MVH Jette